Հավելված N 6

Հաստատված է

Քաղաքացիական ավիացիայի կոմիտեի

գլխավոր քարտուղարի

2020 թվականի մայիսի 7-ի

թիվ 54-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՔԱՂԱՔԱՑԻԱԿԱՆ ԱՎԻԱՑԻԱՅԻ ԿՈՄԻՏԵԻ ԱՎԻԱՑԻՈՆ ԱՆՎՏԱՆԳՈՒԹՅԱՆ ՎԱՐՉՈՒԹՅԱՆ ԱՎԱԳ ՄԱՍՆԱԳԵՏ**

1. **Ընդհանուր դրույթներ**
   1. **Պաշտոնի անվանումը, ծածկագիրը**

Քաղաքացիական ավիացիայի կոմիտեի (այսուհետ՝ Կոմիտե) ավիացիոն անվտանգության վարչության (այսուհետ՝ Վարչություն) ավագ մասնագետ (այսուհետ՝ Ավագ մասնագետ) **(**ծածկագիրը՝ **22-4-23.2-Մ3-1)**

* 1. **Ենթակա և հաշվետու է**

Վարչության ավագ մասնագետն անմիջական ենթակա և հաշվետու է Վարչության պետին:

**1.3. Փոխարինող պաշտոնի կամ պաշտոնների անվանումները**

Վարչության ավագ մասնագետի բացակայության դեպքում նրան փոխարինում է Վարչության գլխավոր կամ մյուս ավագ մասնագետներից մեկը:

**1.4. Աշխատավայրը**Հայաստան, ք.Երևան, Աջափնյակ վարչական շրջան, «Զվարթնոց» օդանավակայան

1. **Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

1. մասնակցում է ՀՀ օդանավակայաններում և ավիացիոն գործունեություն իրականացնող կազմակերպությունների աշխատանքներում ավիացիոն անվտանգության ապահովման միջոցառումների, վթարափրկարարական և հակահրդեհային անվտանգության աշխատանքների կատարման նկատմամբ վերահսկողության իրականացմանը.
2. մասնակցում է ՀՀ քաղաքացիական ավիացիայի համակարգում ավիացիոն գործունեություն իրականացնող կազմակերպություններում ավիա­ցիոն անվտանգության համակարգի որակի հսկողության միջոցառումներին և իրականացված միջոցառման ընթացքում հայտնաբերված թերությունների ու անհամապատասխանությունների վերացման վերահսկողության աշխատանքներին.
3. մասնակցում է ՀՀ օդանավակայանների, ՀՀ օդանավ շահագործողների և քաղաքացիական ավիացիայի բնագավառում գործունեություն իրականացնող կազմակերպությունների ավիացիոն անվտանգության ծառայությունների անձնակազմերի անդամների ատեստավորման կազմակերպմանը և անցկացմանը, ինչպես նաև իրականացնում է ատեստավորման արդյունքում տրամադրվող վկայականների պատրաստումը.
4. մասնակցում է ՀՀ քաղաքացիական ավիացիայի համակարգում ավիացիոն գործունեություն իրականացնող կազմակերպությունների ավիա­ցիոն անվտանգության ծրագրերի ուսումնասիրություններին, ինչպես նաև դեպի ՀՀ օդանավակայաններ և ՀՀ օդանավակայաններից թռիչքներ իրականացնող օտարերկրյա օդանավ շահագործողների ավիացիոն անվտանգության ծրագրերի ուսումնասիրություններին և համապատասխանության եզրակացությունների տրամադրման աշխատանքներին.
5. իրականացնում է Կոմիտեի աշխատակիցներին և ՀՀ-ում գրանցված օդանավ շահագործողների օդանավերի անձնակազմերի անդամներին թռիչքային անցագրերի պատրաստման և տրամադրման աշխատանքները.
6. նախապատրաստում է ավիացիոն անվտանգության մասով հրամանների նախագծերը և ներկայացնում է Վարչության պետին.
7. Վարչության գործառույթների հետ կապված նախապատրաստում է առաջարկություններ, տեղեկանքներ, հաշվետվություններ, զեկուցագրեր և գրություններ:

**Իրավունքները՝**

* համապատասխան կազմակերպություններից ստանալ ՀՀ օդանավակայաններում և ավիացիոն գործունեություն իրականացնող կազմակերպությունների աշխատանքների ավիացիոն անվտանգության ապահովման միջոցառումների, վթարափրկարարական և հակահրդեհային անվտանգության աշխատանքների կատարման վերաբերյալ անհրաժեշտ փաստաթղթեր, տվյալներ, բացատրություններ և տեղեկություններ, ներառյալ` համակարգիչներում պահվող տեղեկությունները.
* ստանալ տեղեկատվություն ՀՀ քաղաքացիական ավիացիայի համակարգում ավիացիոն գործունեության իրականացնող կազմակերպություններում ավիացիոն անվտանգության համակարգի որակի հսկողության միջոցառումների արդյունքների վերաբերյալ.
* ստանալ ՀՀ քաղաքացիական ավիացիայի համակարգում ավիացիոն գործունեություն իրականացնող կազմակերպությունների, ինչպես նաև դեպի ՀՀ օդանավակայաններ և ՀՀ օդանավակայաններից թռիչքներ իրականացնող օտարերկրյա օդանավ շահագործողների ավիացիոն անվտանգության ծրագրերի ուսումնասիրության արդյունքների մասին անհրաժեշտ տեղեկատվություն.
* Կոմիտեի համապատասխան աշխատողներից և ՀՀ-ում գրանցված օդանավ շահագործողների օդանավերի անձնակազմերի անդամներից պահանջել թռիչքային անցագրերի պատրաստման և հատկացման համար անհրաժեշտ փաստաթղթեր.
* Կոմիտեի աշխատողների, պետական մարմինների ու շահագրգիռ կազմակերպությունների ներկայացուցիչների հետ մասնակցել առաջադրված խնդիրների լուծման նպատակով կազմակերպվող մասնագիտական քննարկումներին:

**Պարտականությունները՝**

* սահմանված ժամկետում ՀՀ օդանավակայաններում և ավիացիոն գործունեություն իրականացնող կազմակերպությունների աշխատանքներում ավիացիոն անվտանգության ապահովման միջոցառումների, վթարափրկարարական և հակահրդեհային անվտանգության աշխատանքների վերահսկողության արդյունքների մասին ներկայացնել առաջարկություններ Վարչության պետին և մասնակցել արդյունքների մասին հաշվետվություններ և եզրակացություններ կազմելուն.
* սահմանված ժամկետում ներկայացնել առաջարկություններ ՀՀ քաղաքացիական ավիացիայի համակարգում ավիացիոն գործունեություն իրականացնող կազմակերպություններում ավիացիոն անվտանգության համակարգի որակի հսկողության միջոցառումների արդյունքների վերաբերյալ և մասնակցել արդյունքների վերաբերյալ հաշվետվությունների նախագծեր կազմելուն.
* ՀՀ օդանավակայանների, ՀՀ օդանավ շահագործողների և քաղաքացիական ավիացիայի բնագավառում գործունեություն իրականացնող կազմակերպությունների ավիացիոն անվտանգության ծառայությունների անձնակազմերի անդամների ատեստավորման արդյունքների մասին տեղեկատվության հիման վրա ապահովել ատեստավորումների արդյունքում տրամադրվող վկայականների տվյալների ճշտությունը.
* ՀՀ քաղաքացիական ավիացիայի համակարգում ավիացիոն գործունեություն իրականացնող կազմակերպությունների, ինչպես նաև դեպի ՀՀ օդանավակայաններ և ՀՀ օդանավակայաններից թռիչքներ իրականացնող օտարերկրյա օդանավ շահագործողների ավիացիոն անվտանգության ծրագրերի ուսումնասիրությունների արդյունքների վերաբերյալ տեղեկատվության հիման վրա ներկայացնել առաջարկություններ՝ համապատասխանության եզրակացությունների ու հաշվետվությունների նախագծերում ընդգրկելու համար և ներկայացնել Վարչության պետին.
* Կոմիտեի համապատասխան աշխատակիցներին և Հայաստանի Հանրապետությու-նում գրանցված օդանավ շահագործողների օդանավերի անձնակազմերի անդամների համար պատրաստել և հատկացնել թռիչքային անցագրեր.
* ուսումնասիրել Կոմիտեի ավիացիոն անվտանգության հարցերով բողոքների, դիմումների և առաջարկությունների, վերլուծությունները և դրանց վերաբերյալ առաջարկությունները և անհրաժեշտության դեպքում ներկայացնել առաջարկություններ և զեկուցագրեր Վարչության պետին:

**3. Պաշտոնին ներկայացվող պահանջները**

**3.1. Կրթություն, որակավորման աստիճանը**

Բարձրագույն կրթություն:

**3.2. Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ:

**3.3. Աշխատանքային ստաժը, աշխատանքի բնագավառում փորձը**

Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ ավիացիայի բնագավառում ավիացիոն անվտանգության գործունեության կամ իրավունքի բնագավառում մեկ տարվա աշխատանքային ստաժ:

**3.4. Անհրաժեշտ կոմպետենցիաներ**

**Ընդհանրական կոմպետենցիաները**

* + - 1. Խնդրի լուծում
      2. Հաշվետվությունների մշակում
      3. Տեղեկատվության հավաքագրում, վերլուծություն
      4. Բարեվարքություն

**Ընտրանքային կոմպետենցիաները**

1. Տեղեկատվական տեխնոլոգիաներ և հեռահաղորդակցություն
2. Ժամանակի կառավարում
3. Փաստաթղթերի նախապատրաստում:
4. **Կազմակերպական շրջանակը**
   1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։

* 1. **Որոշումներ կայացնելու լիազորությունները**

Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։

**4.3. Գործունեության ազդեցությունը**

Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:

**4.4. Շփումների և ներկայացուցչությունը**

Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը: